Angrep

Thomas Lehne Olsen fikk det definitive gjennombruddet forrige sesong, med 11 mål i Eliteserien, og han var en sterkt medvirkende årsak til at TIL holdt seg. Nå er han borte, men TIL-ledelsen håper og tror at en eller begge av Runar Espejord og Mushaga Bakenga (bildet) skal veie opp for tapet av Lehne Olsen. Det er heller ikke sikkert at trener Valakari velger to spisser. Og Espejords skadehistorikk er ingen lystig lesning. Håpet er selvsagt at stortalentet skal få være skadefri. Da vet TIL at de har en potensial toppscorer i klubben. Slovenske Slobodan Vuk har fortsatt ikke fått vist hva han kan. Kanskje er det han som får gjennombruddet denne sesongen?